Държавен вестник, бр. 35, 2026 г., стр. 11

БРОЙ  35	
Д Ъ Р Ж А В Е Н  В Е С Т Н И К 	
СТР.  11   
14. „Долна граница на облачността“ е ви­
сочината на базата на най-ниския наблюдаван 
или прогнозиран елемент на облаците в близост 
до летище или експлоатационна площадка или 
в определена зона на операции, обикновено 
измерена над котата на летището.
15. „Видимост“ (visibility) е видимостта за 
въздухоплавателни цели, която се определя от 
по-голямата стойност от:
а) най-голямото разстояние, на което черен 
обект с подходящи размери, разположен в бли­
зост до земната повърхност, може да се види и 
разпознае, когато се наблюдава на светъл фон;
б) най-голямото разстояние, на което може 
да се види и разпознае светлина с интензитет 
около 1000 кандели (cd) на неосветен фон.
16. „VOLMET“ е метеорологична информа­
ция за въздухоплавателни средства в полет.
17. „VOLMET по линия за предаване на дан­
ни“ е осигуряване на редовни метеорологични 
сведения METAR, специални метеорологични 
сведения SPECI, прогнози TAF, информации 
SIGMET, специални доклади от въздухопла­
вателни средства, които не са включени в 
SIGMET и информации AIRMET по линия за 
предаване на данни на екипажи в полет. 
18. „Излъчване на VOLMET“ е осигуряване 
на непрекъснато, повтарящо се радиоизлъчване 
на метеорологична информация за въздухо­
плавателни средства в полет.
ЗАКЛЮЧИТЕЛНИ РАЗПОРЕДБИ
§ 2. Тази наредба се издава на основание § 6 
от преходните и заключителните разпоредби 
на Закона за гражданското въздухоплаване.
§ 3. Тази наредба отменя Наредба № 3 от 
7.03.2012 г. за метеорологичното обслужване 
на гражданското въздухоплаване (обн., ДВ, 
бр. 25 от 2012 г.; изм. и доп., бр. 71 от 2014 г.).
Министър:
Корман Исмаилов
Приложение № 1
към чл. 15, ал. 1 и 3
Компетентност на персонала на доставчика 
на метеорологично обслужване
1. За установяване способността за пре­
доставяне на метеорологично обслужване за 
навигация за нуждите на гражданското възду­
хоплаване доставчикът следва да е преминал 
успешно пълен първоначален сертификационен 
одит за съответствие с изискванията на Регла­
мент (ЕС) 2017/373, включително относно до­
казване компетентността на неговия персонал.
2. Нивото на професионална квалификация 
на аеронавигационния метеорологичен пер­
сонал (АМП) следва да отговаря на изисква­
нията на основните образователни програми 
за метеоролози (Basic Instruction Package-M, 
BIP-M) и за метеорологични наблюдатели 
(Basic Instruction Package-MТ, BIP-MT), рег­
ламентирани в документи на Световната 
метеорологична организация – WMO-№ 49 
„Технически регламенти“ и WMO-№ 1083 
„Ръководство за прилагане на стандарти за 
образование и обучение по метеорология и 
хидрология“, част I. 
3. В СУК на доставчика на метеорологично 
обслужване следва да са включени стандар­
тите за компетентност на АМП, дефинирани 
в документа на Световната метеорологична 
организация – WMO-№ 49 „Технически рег­
ламенти“ и подробно описани в документа 
на Световната метеорологична организа­
ция – WMO-№ 1209 „Сборник на рамките за 
компетентности на СМО“.
4. Доставчикът на метеорологично обслуж­
ване следва да изготвя и прилага: 
а) процедури за проверка, удостоверяване, 
поддържане и потвърждаване компетентността 
на персонала; процедурите следва да са доку­
ментирани във вид на схема за компетентност, 
одобрена от надзорния орган и относима към 
системата за управление на доставчика;
б) оперативен наръчник, регламентиращ 
функционирането и взаимодействието на дос­
тавчика при предоставяне на метеорологично 
обслужване;
в) програми и учебни планове за провеж­
дане на теоретични и практически обучения 
на АМП, с които да се осигурява и поддържа 
съответствие на компетентността му с изис­
кванията на стандартите, регламентирани в 
документа на Световната метеорологична 
организация – WMO-№ 1209 „Сборник на 
рамките за компетентности на СМО“;
г) план за извършване на оценка на компе­
тентността, който да гарантира прилагането и 
поддържането на стандартите за компетент­
ност на СМО.
5. В документите по т. 4 също така следва 
да са регламентирани:
5.1. условията и редът за провеждането 
на първоначална и последващи оценки за 
компетентността в съответствие с насоките 
в „Ръководство за компетентност“ (WMO-
№ 1205) при периодичност на удостоверяване 
на компетентността, както следва:
a) на работното място – поне веднъж на 
три години;
б) опреснително обучение – през послед­
ните три години;
в) при нови информационни системи и 
специализирано оборудване, процедури и 
методика за работа;
г) при прекъсване на работа на работното 
място за срок, по-голям от 9 последователни 
месеца;
5.2. коригиращи действия и мерки при за­
нижаване или загуба на компетентност;
5.3. планиране, управление, регистриране и 
контрол на поддържане на компетентността;
5.4. документиране и съхранение на дока­
зателства, потвърждаващи компетентността 
на служителите.